b'\n_START_ARTICLE_\nIe\xc5\xa1kau \xc5\xbemonos su vaiku\n_START_SECTION_\nSiu\xc5\xbeetas\n_START_PARAGRAPH_\nVeiksmas prasideda mieste, kuriame gyvena dvi \xc5\xa1eimynos. Vienoje \xc5\xa1eimoje t\xc4\x97vas (Igoris) yra bankininkas, jis turi dukr\xc4\x85 Svet\xc4\x85 ir antr\xc4\x85 \xc5\xbemon\xc4\x85 Ver\xc4\x85, kuri daug laiko skiria tariamai draugei Karinai. I\xc5\xa1 tikr\xc5\xb3j\xc5\xb3, tai jos gerb\xc4\x97jas Borisas. Kitoje \xc5\xa1eimoje mama Lada augina s\xc5\xabn\xc5\xb3, o j\xc5\xb3 kaimynyst\xc4\x97je gyvena Borisas. O kai bankininkas Igoris nusprend\xc5\xbeia vykti pails\xc4\x97ti dviems savait\xc4\x97ms \xc4\xaf Krym\xc4\x85, tai meilu\xc5\xbeiai (Vera ir Borisas) sugalvoja, kad atostogauti galima vykti kartu, jeigu tik Borisas susirast\xc5\xb3 sau palydov\xc4\x99, kuri apsimest\xc5\xb3 jo \xc5\xbemona ir geriausia jos drauge karina. Borisas ilgai ie\xc5\xa1kojo tokios merginos, o Lada tur\xc4\x97jo problem\xc5\xb3 darbe ir dar liko skolinga darbdaviui. Borisas laiptin\xc4\x97je susitinka nuli\xc5\xabdusi\xc4\x85 lad\xc4\x85 ir galiausiai papra\xc5\xa1o savo buvusios klasiok\xc4\x97s ir kaimyn\xc4\x97s Lados, kad apsimest\xc5\xb3 jo \xc5\xbemona. O tada veiksmas persikelia \xc4\xaf Krymo pusiasal\xc4\xaf, kur susirenka atostogauti dvi \xc5\xa1eimynos.  Lada apsimeta Boriso \xc5\xbemona ir Veros drauge Karina. Kadangi meilu\xc5\xbeiai nori kartu praleisti daugiau laiko, tai Lada savo d\xc4\x97mes\xc4\xaf tur\xc4\x97jo skirti Igoriui.'